### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. maj 2025 har vedtaget Magistratens foranstående indstilling af 20. maj 2025.

Venstres og Liberal Alliances byrådsgrupper kunne ikke tiltræde indstillingen.

###

.

### Resume

[adresse] har modtaget en ansøgning fra NRGi Renewables om at etablere tre vindmøller ved Vosnæs, øst for [adresse]. Møllerne vil have en totalhøjde på 150 meter og forventes at producere el svarende til ca. 9.000-9.500 husstandes forbrug.

Projektet er i overensstemmelse med Kommuneplan 2017 og skal understøtte Aarhus Kommunes mål om klimaneutralitet i 2030. For at muliggøre projektet er der udarbejdet et forslag til lokalplan og et tillæg til Kommuneplan 2017 med henblik på at fastlægge et rammeområde med konkrete rammebestemmelser.

Der er afholdt omfattende borgerinddragelse med borgermøde, åbent ’bykontor’ i lokalområdet, borger-arbejdsgruppe og borger-følgegruppe. Der er også gennemført en forudgående offentlig høring, hvor der indløb 295 høringssvar.

NRGi har på baggrund af borgerinddragelsen ønsket at indarbejde flere elementer i vindmølleprojektet, der giver noget tilbage til lokalsamfundet i form af lokalt medejerskab af vindmøllerne, rekreative tiltag i området mv.

### Beslutningspunkter

Det indstilles, at

1) forslag til Lokalplan nr. 1237 godkendes til offentlig fremlæggelse.

2) forslag til Tillæg nr. 169 til Kommuneplan 2017 godkendes til offentlig fremlæggelse.

3) udkast til samlet Jano Madsen for planer og projekt samt et ikke-teknisk resumé heraf godkendes til offentlig fremlæggelse.

4) udkast til §25-tilladelse (VVM-tilladelse) godkendes til offentlig fremlæggelse.

5) bemærkninger fra den forudgående offentlige høring besvares som det fremgår af indstillingens afsnit 5.3.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-05-2025

Vivian Lauridsen: 12

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Magistratsafdelingen for Teknik og Miljøs indstilling af 1. maj 2025.

Liberal Alliance og Venstre tog forbehold.

Janne Toft var forhindret i at deltage i sagens behandling.